**OTSUS**

## Lange 12. jaanuar 2021 nr EELNÕU

## **Sundvalduse seadmine Elektrilevi OÜ kasuks**

Elektrilevi OÜ (registrikood 11050857, asukoht Harju maakond, Tallinn, Kadaka tee 63) volitatud esindaja Indrek Lillemäe esitas Kastre Vallavalitsusele 13.11.2020 digitaalselt allkirjastatud taotluse (registreeritud 16.11.2020 kirja nr 4-11/1917 all) sundvalduse seadmiseks Tartu maakonnas Kastre vallas Tõõraste külas, Pihla (katastritunnus 18501:001:0340, registriosa 84104) asuvale kinnistule maakaabelliini paigaldamiseks Elektrilevi OÜ kasuks vastavalt kinnisasja avalikes huvides omandamise seaduse §-dele 39 ja 40.

Elektrilevi OÜ planeerib paigaldada vastavalt E-Service AS poolt koostatud projektile nr 20/THR734095 „Sõnni kinnistu liitumine elektrivõrguga. Tõõraste küla, Kastre vald, Tartu maakond (LP9880)“ maakaabliliini.

Tulenevalt eelpoolmainitud projektile taotleb Elektrilevi OÜ sundvalduse seadmist maaüksusele Pihla (katastritunnus 18501:001:0340, registriosa 84104) 0,4kV maakaabliliinile, mille talumiskohustuse ala on maakaabelliini käitsevöönd, mida mõlemalt poolt piiravad liini äärmisest kaablist ühe meetri kaugusel paiknevad mõttelised vertikaaltasandid. Sundvalduse seadmise ala suurus on 42 m2 vastavalt koormatava ala plaanile (lisa).

Kinnistutele Pihla, Tõõraste küla (katastritunnus 18501:001:0340, registriosa 84104), mille kaudu tehnovõrk ehitatakse, oleks võimalik tehnovõrgu talumise kohustus seada servituudilepingu (isikliku kasutusõiguse lepingu) sõlmimisega, kuid lähtudes sellest, et kinnistu kolm ühisomaniku elavad alaliselt Kanadas on notarisse tulek neile keeruline ning kulukas. Lisaks ühele kaasomanikule on seatud keelumärge kuuluvale mõttelisele osale kinnisasja käsutamise keelamiseks. Lähtudes eeltoodust on notariaalse lepingu sõlmimine aeganõudev mõlemale osapoolele ning majanduslikus mõttes ebapraktiline.

Kinnistu Pihla (katastritunnus 18501:001:0340) omanikud on nõus sundvalduse seadmisega Elektrilevi OÜ kasuks.

Vastavalt asjaõigusseaduse (edaspidi AÕS) (RT I 1993, 93, 590) § 1581 lg 1 kinnisasja omanik on kohustatud taluma oma kinnisasjal tehnovõrku või -rajatist ja lubama selle ehitamist kinnisasjale, kui tehnovõrk või -rajatis on vajalik avalikes huvides ja puudub muu tehniliselt ning majanduslikult otstarbekam võimalus tehnovõrguga või -rajatisega liituda sooviva isiku tarbimiskoha ühendamiseks tehnovõrguga või -rajatisega või tehnovõrgu või -rajatise arendamiseks.

KAHOS § 40 määrab erisuse sundvalduse seadmisel tehnovõrgu ja -rajatise talumise kohustuse kehtestamiseks. Eelmainitud § 40 lg 2 kohaselt tehnovõrk või -rajatis on ehitatud avalikes huvides, kui selle kaudu osutatakse avalikku teenust ja see kuulub isikule, kellele laieneb sealhulgas elektrituruseaduse § 65 lõikes 1 ja § 66 lõikes 1 sätestatud kohustus.

Majandustegevuse registrile (MTR) andmetel Elektrilevi OÜ-le on väljastatud tegevusluba nr ELJ000008, mille kohaselt Elektrilevi OÜ tegevusala on võrguteenuse osutamine jaotusvõrgu kaudu.

Elektrilevi OÜ kuulub AÕS § 1581 lg 11 ja KAHOS § 40 lg 2 nimetatud avalikku teenust osutavate isikute hulka. Avalikes huvides ehitatud tehnorajatiste talumiskohustuse kehtestamise eesmärgiks on üleüldine elektriühenduste tagamine, mis annab avalikkusele võimaluse tarbida elektrit. Elektriühenduse parendamine tehnovõrgu arendamise kaudu on vajalik eeldus selleks, et elektritarbijatele saaks osutada nõuetekohaseid võrguteenuseid, vähendades erinevatest põhjustest tingitud toitekatkestusi. Elektripaigaldisel on kaitsevöönd, kus ohutuse tagamise vajadusest lähtudes kehtivad kasutuspiirangud vastavalt ehitusseadustiku §-des 70 ja 77. Kinnisomandi kitsendused ja nendega seotud omaniku kohustused on sätestatud Majandus- ja taristuministri 25.06.2015.a määruses nr 73 „Ehitise kaitsevööndi ulatus, kaitsevööndis tegutsemise kord ja kaitsevööndi tähistusele esitatavad nõuded“.

Kastre Vallavalitsus algatas oma 20.11.2020.a korraldusega nr 654 „Sundvalduse seadmise menetluse algatamine“ sundvalduse seadmise menetluse ja edastas vastavasisulised teated puudutatud isikutele. Viimane tähtaeg ettepanekute tegemiseks ja arvamuse esitamiseks oli 20.12.2020.a. a. Puudutatud isikud arvamusi ja vastuväiteid ei ole esitanud.

Sundvalduse seadmine puudutab alljärgneva kinnistut:

1. katastritunnus 18501:001:0340, Pihla, Tõõraste küla, Kastre vallas, Tartu maakond

Lähtudes eeltoodust ja võttes aluseks asjaõigusseaduse1 § 1581 lõike 1 ja 11, § 1582, asjaõigusseaduse rakendamise seaduse § 154 lõike 1, kinnisasja avalikes huvides omandamise seadus § 39 lõike 1, § 40, Kastre Vallavolikogu

**o t s u s t a b:**

1. Seada Elektrilevi OÜ (registrikood 11050857, asukoht Harju maakond, Tallinn, Kadaka tee 63/1) kasuks avalikes huvides tähtajatu sundvaldus Tartu maakonnas, Kastre vallas, Tõraste küla, Pihla kinnistule vastavalt sundvalduse seadmise ala plaanile.

2. Sundvaldus seatakse alljärgnevatel tingimustel:

* 1. Kinnistule seatakse Elektrilevi OÜ (edaspidi: Õigustatud isik) kasuks tähtajatu sundvaldus, mille kohaselt Õigustatud isikul on õigus taotlevale maaüksusele Pihla (katastritunnus 18501:001:0340) maakaabelliini, mille kaitsevöönd on 1 m mõlemale poole telge, kasutada seda sihipäraselt ning samuti teostada kõiki töid, mis on vajalikud selle ehitamiseks, kasutamiseks, korrashoiuks, ümberehitamiseks ja lammutamiseks.
	2. Õigustatud isik kasutab elektrivõrgu kaitsevööndit säästlikult ja heaperemehelikult ning peab võtma tarvitusele kõik abinõud, vältimaks omaniku või kolmandate isikute vara või õiguste kahjustamist mistahes viisil.
	3. Õigustatud isik peab kasutama oma tegevuses loodussäästlikku tehnoloogiat, vältima keskkonna reostamist ning täitma õigusaktidest tulenevaid nõudeid.
	4. Õigustatu isik peab pärast elektrivõrgu tööde lõpetamist taastama tööde alustamise hetke olukorra.
	5. Õigustatud isik peab hoidma elektrivõrgu oma vahenditega ja oma kulul korras.
	6. Õigustatud isik peab kandma elektrivõrgu kasutamisest tulenevat vastutust kolmandate isikute ees, kui see on Elektrilevi OÜ tegevuse või tegevusetuse otsene tagajärg.
	7. Õigustatud isik peab teavitama omaniku elektrivõrgu plaanilistest hooldus- ja remonditöödest vähemalt 3 päeva enne tööde alustamist. Elektrivõrgu avariide korral alustab Elektrilevi OÜ viivitamata töödega, teatades sellest omanikule esimesel võimalusel.
	8. Õigustatud isik maksab Kinnistu igakordsele omanikule sundvalduse teostamise eest talumise tasu vastavalt asjaõigusseaduse rakendamise seaduse § 154, 155 ja 156 sätestatule.
	9. Kinnistu igakordne omanik peab tagama Elektrilevi OÜ töötajatele ja/ või nende poolt volitatud kolmandatele isikutele elektrivõrgu kasutamise elektripaigaldise ehitamiseks, majandamiseks ja omamiseks, samuti elektrivõrgu kaitsevööndis kehtivate piirangute järgimise.
	10. Kinnistus igakordne omanik peab tagama Elektrilevi OÜ töötajatele ja volitatud isikutele mehhanismide ja tehnikaga pääsu kinnistul paiknevale elektrivõrgu kaitsevööndile.

3. Elektrilevi OÜ esitada käesolev otsus maakatastripidajale seaduses määratud tähtaja jooksul.

4. Kastre Vallavalitsusel esitada seitsme päeva jooksul sundvalduse seadmise otsuse jõustumise päevast arvates ehitisregistrile sundvalduse seadmise otsus.

5. Otsus jõustub teatavakstegemisest.

6. Otsuse peale võib esitada vaide Kastre Vallavolikogule haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud sellest teada saama, või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

Mati Möller

Volikogu esimees

Lisa:

1. Sundvalduse seadmise ala plaan Pihla, Tõõraste küla, Kastre vald, Tartu maakond (katastritunnus 18501:001:0340).